**TÁRSULÁSI MEGÁLLAPODÁS**

***(tervezet)***

amely létrejött:

**Báta Község Önkormányzata** (székhely: 7149 Báta, Fő u. 147.) képviseli: Huszárné Lukács Rozália Anna polgármester,

**Bogyiszló Község Önkormányzata** (székhely: 7132 Bogyiszló, Kossuth L. u. 28.) képviseli: Tóth István polgármester,

**Decs Nagyközség Önkormányzata** (székhely: 7144 Decs, Fő u. 23.) képviseli: Antal Zsolt polgármester,

**Dunaszentgyörgy Község Önkormányzata** (székhely: 7135 Dunaszentgyörgy, Rákóczi F. u. 99.) képviseli: Hencze Sándor polgármester,

**Fadd Nagyközség Önkormányzata** (székhely: 7133 Fadd, Dózsa Gy. u. 12.) képviseli: Fülöp János polgármester,

**Fácánkert Község Önkormányzata** (székhely: 7136 Fácánkert, Árpád u. 12.) képviseli: Orbán Zsolt polgármester

**Gerjen Község Önkormányzata** (székhely: 7134 Gerjen, Béke tér 1.) képviseli: Romhányi Károly polgármester,

**Harc Község Önkormányzata (**székhely: 7172 Harc, Fő u. 59.) képviseli: Tóth Gábor polgármester,

**Kajdacs Község Önkormányzata** (székhely: 7051 Kajdacs, Petőfi u. 1.) képviseli: Boda János polgármester,

**Kistormás Községi Önkormányzat (**székhely: 7068 Kistormás, Dózsa u.2.) képviseli: Csapó László polgármester,

**Kölesd Községi Önkormányzat** (székhely: 7052 Kölesd, Kossuth tér 2.) képviseli: Berényi István polgármester,

**Medina Község Önkormányzat** (székhely: 7057 Medina, Kossuth L. u. 59.) képviseli: Vén Attila polgármester,

**Őcsény Község Önkormányzata** (székhely: 7143 Őcsény, Fő u. 35.) képviseli: Fülöp János polgármester,

**Sióagárd Község Önkormányzata** (székhely: 7171 Sióagárd, Kossuth u. 9.) képviseli: Gerő Attila polgármester,

**Szedres Község Önkormányzata** (székhely: 7056 Szedres, Arany J. u. 2.) képviseli: Kovács János polgármester,

**Tengelic Község Önkormányzata** (székhely: 7054 Tengelic, Rákóczi u. 11.9 képviseli: Gáncs István polgármester,

**Tolna Város Önkormányzata** (székhely: 7130 Tolna, Hősök tere 1.) képviseli: Appelshoffer Ágnes polgármester, valamint

**Zomba Község Önkormányzata** (székhely: 7173 Zomba, Fő tér 1.) képviseli: Szűcs Sándor polgármester

(a társulás tagjai) között alulírott helyen és napon az alábbi feltételekkel:

**I. FEJEZET**

**ÁLTALÁNOS RENDELKEZÉSEK**

**1.** Fenti önkormányzatok a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-a alapján figyelemmel a területfejlesztésről és a területrendezésről szóló 1996. évi XXI. törvényben foglaltakra – a részt vevő települési önkormányzatok képviselő-testületei jóváhagyó határozatai szerint önkéntes és szabad elhatározásukból, egyenjogúságuk tiszteletben tartásával, arányos teherviselés mellett, a jelen megállapodásban rögzített önkormányzati feladatok ellátása érdekében – jogi személyiséggel rendelkező társulást (a továbbiakban: Társulás) hoznak létre az alábbiak szerint:

**2. Társulás neve:** Fadd és Környéke Gyepmesteri Társulás

**3. A Társulás székhelye:** Fadd Nagyközség Önkormányzata (7133 Fadd, Dózsa Gy. u. 12.)

**4. A Társulás lakosságszáma:** 44.215 fő

A társulást alkotó települések lakosságszámát a megállapodás 1. számú melléklete tartalmazza.

**5. A Társulás működési területe:** a társult települések közigazgatási területe.

**6. A Társulás időtartama:** a Társulás határozatlan időre szól.

**7. A Társulás létrejötte:** A Társulás a társulási megállapodásnak a tagok képviselő-testületei által – minősített többséggel – történő jóváhagyásával és a Magyar Államkincstár Tolna Megyei Igazgatósága általi nyilvántartásba vétellel jön létre.

**8. A Társulás jogállása:** A Társulás jogi személy. Gazdálkodására a költségvetési szervek működésére vonatkozó szabályokat kell alkalmazni.

**II. FEJEZET**

**A TÁRSULÁS CÉLJAI ÉS A TÁRSULÁS ÁLTAL ELLÁTOTT FELADAT- ÉS HATÁSKÖRÖK**

**1.** Kóbor állatok befogása az állatok védelméről és kíméletéről szóló 1998. évi XXVIII. törvény 48/A. §-ában foglaltak alapján.

**2.** Gyepmesteri telep fenntartása és üzemeltetése.

**3.** Állati eredetű melléktermék elszállításáról és ártalmatlanná tételéről történő gondoskodás az élelmiszerláncról és hatósági felügyeletről szóló 2008. évi XLVI. törvény 19. §-a szerint.

**4.** Települési állati melléktermék-gyűjtőhely fenntartása és üzemeltetése.

**III. FEJEZET**

**A TÁRSULÁS SZERVEZETE ÉS MŰKÖDÉSE**

**1.** A Társulás döntéshozó szerve a Társulási Tanács (a továbbiakban: Tanács).

**2.** A Tanács tagjai a társult önkormányzatok képviselő-testületei által delegált tagok. A Tanács minden tagja 1 szavazattal rendelkezik.

**3.** A Tanács alakuló ülését a társulás székhely települése önkormányzatának polgármestere hívja össze. Az alakuló ülésen választják meg minősített többséggel, nyílt szavazással a Tanács tagjai sorából az elnököt. Az elnök személyére bármely képviselő javaslatot tehet. A jelöltté váláshoz a jelén lévő képviselők legalább ¼-ének igen szavazata szükséges.

**4.** A Tanács az elnök munkájának segítésére alelnököt választ. Azalelnök személyére az elnök tesz javaslatot. Az alelnök jelölésére és megválasztására egyebekben e fejezet 3. pontjában foglaltakat kell megfelelően alkalmazni.

**5.** A Tanács tisztújító ülését a helyi önkormányzati képviselők és polgármesterek általános választását követő 30 napon belül a társulás székhely települése önkormányzatának polgármestere hívja össze. A tisztújító ülés tekintetében e fejezet 3. és 4. pontját megfelelően alkalmazni kell.

**6.** A Tanács akkor határozatképes, ha ülésén legalább a szavazatok felével rendelkező képviselő jelen van.

**7.** A Tanács döntéseit határozattal fogadja el. A határozatokat az év elejétől kezdődően folyamatosan növekvő sorszámmal kell ellátni.

*A határozat jelölése:* Fadd és Környéke Gyepmesteri Társulás …./20….. (….) társulási tanácsi határozata

**8.** Az érvényes döntéshez legalább annyi tag igen szavazata szükséges, amely meghaladja a jelenlévő tagok szavazatainak felét és az általuk képviselt települések lakosságszámának egyharmadát (egyszerű többség).

**9.** A Tanács minősített többséggel dönt:

a) a társulási megállapodás elfogadásának, módosításának, valamint a társulás megszüntetésének kezdeményezéséről,

b) a Tanács elnökének és alelnökének, valamint bizottság tagjainak és elnökének megválasztásáról,

c) a Társulás költségvetésének és zárszámadásának elfogadásáról, módosításáról,

d) zárt ülés elrendeléséről,

e) a hatáskörébe utalt választás, kinevezés, felmentés, vezetői megbízás adása, illetőleg visszavonása, fegyelmi eljárás megindítása, fegyelmi büntetés kiszabása tárgyában,

f) intézmény, gazdálkodó szervezet alapításáról, megszüntetéséről, átszervezéséről,

g) a szervezeti és működési szabályzat elfogadásáról, módosításáról,

h) pályázat benyújtásáról,

i) a Társulásból történő kizárásról.

**10.** A minősített többséghez legalább annyi tag egybehangzó szavazata szükséges, amely eléri a társulásban részt vevő tagok szavazatának több, mint a felét és az általuk képviselt települések lakosságszámának a felét.

**11.** A Tanács szükség szerint, de évente legalább hat ülést tart. Az ülést az elnök, akadályoztatása esetén az alelnök, együttes akadályoztatásuk esetén a korelnök hívja össze és vezeti.

**12.** A Tanács ülését össze kell hívni:

a) a Tanács tagjai egynegyedének – napirendet is tartalmazó – indítványára, a javaslat kézhezvételétől számított 15 napon belül,

b) Tolna Megyei Kormányhivatal vezetőjének kezdeményezésére, a kezdeményezés kézhezvételétől számított 15 napon belül.

**13.** A Tanács ülései nyilvánosak.

**14.** A Tanács:

a) zárt ülést tart az Mötv. 46. § (2) bekezdés a)-b) pontjában meghatározott esetekben,

b) zárt ülést rendelhet el az Mötv. 46. § (2) bekezdés c) pontjában meghatározott esetekben.

**15.** Az Mötv. 42. §-ában meghatározottakon túl a Tanács át nem ruházható hatáskörben dönt:

a) a társulási megállapodás elfogadásának, módosításának, valamint a társulás megszüntetésének kezdeményezéséről,

b) a Tanács elnökének és alelnökének, valamint bizottság tagjainak és elnökének megválasztásáról,

c) a Társulás költségvetésének és zárszámadásának elfogadásáról, módosításáról,

d) gazdálkodó szervezet alapításáról, megszüntetéséről, átszervezéséről,

e) pályázat benyújtásáról,

1. közszolgáltatások közös biztosítása érdekében helyi önkormányzattal, más társulással történő megállapodásról, közös fejlesztések, beruházások megvalósításáról,

g) a Társulásból történő kizárásról.

**16.** A Tanács üléseiről jegyzőkönyvet kell készíteni. A jegyzőkönyvnek tartalmaznia kell az Mötv. 52. § (1) bekezdésében foglaltakat.

**17.** A jegyzőkönyvet az elnök és a munkaszervezeti feladatokat ellátó polgármesteri hivatal vezetője (a továbbiakban: jegyző) írja alá. A jegyzőkönyvet a jegyző az ülést követő 15 napon belül megküldi a Tolna Megyei Kormányhivatal vezetőjének.

**18.** A Tanács működésének részletes szabályait a Szervezeti és Működési Szabályzata tartalmazza, amelyet a Társulás megalakulását követő ülésen kell elfogadni.

**19.** A Tanács elnöke:

a) ellátja a Társulás képviseletét,

b) összehívja a Társulási Tanács ülését;

c) vezeti a tanácskozást;

d) érvényt szerez a szervezeti és működési szabályzat szabályainak;

e) gondoskodik a döntések végrehajtásáról;

f) ellátja a társulás képviseletét;

g) éves szinten beterjeszti a tárgyévi költségvetést és munkatervet, valamint az előző évi beszámolót és zárszámadást.

**Bizottság(ok)**

**20.** A Tanács döntései előkészítésére, a döntések végrehajtására, szervezésére bizottságo(ka)t alakíthat. A bizottság tagja lehet a Tanács tagja, a térség területén működő intézmények, gazdálkodó szervezetek, szakmai szervezetek, valamint a lakosság önszerveződő közösségeinek képviselői.

**21.** A bizottság(ok) tagjainak számát, összetételét, működésének rendjét a Tanács határozza meg.

**22.** Nem lehet a Tanács bizottságának tagja:

1. a Tanács elnöke, alelnöke,
2. a Társulás alkalmazottja.

**23.** A Társulás tevékenységének és gazdálkodásának ellenőrzésére 3 tagú Pénzügyi és Ellenőrző Bizottságot hoz létre.

**A Társulási Tanács munkaszervezeti feladatainak ellátása**

**24.** A Tanács munkaszervezeti feladatait (döntéseinek előkészítése, végrehajtás szervezése) a Faddi Polgármesteri Hivatal (a továbbiakban: Polgármesteri Hivatal) látja el. Ennek keretében:

a) biztosítja a Társulás működéséhez (a Tanács, tisztségviselői feladatok ellátásához) szükséges tárgyi és személyi feltételeket;

b) előkészíti a Társulási üléseket (meghívók, előterjesztések, hivatalos levelezés előkészítése, postázása, a társulási ülések jegyzőkönyveinek elkészítése, postázása);

c) előkészíti a Társulási döntéseket és a tisztségviselők döntéseit, ellátja a társulási és tisztségviselői döntéshozatalhoz kapcsolódó nyilvántartási, sokszorosítási, postázási feladatokat;

d) ellátja a Társulás működésével, gazdálkodásával kapcsolatos nyilvántartási, iratkezelési feladatokat;

e) viseli az a)-d) pontokban meghatározott feladatellátáshoz kapcsolódó költségeket a társulási tagok és tisztségviselők telefonhasználata költségei kivételével.

**25.** A Polgármesteri Hivatal munkaszervezeti feladatait a Polgármesteri Hivatal Szervezeti és Működési Szabályzata, valamint a Társulás feladatait ellátó köztisztviselő(k) munkaköri leírása tartalmazza.

**26.** A Társulás működésével kapcsolatos munkaszervezeti feladatok ellátásáról egyebekben a Társulás és Fadd Nagyközség Önkormányzata között létrejött együttműködési megállapodás rendelkezik.

**IV. FEJEZET**

**A TÁRSULÁS KÖLTSÉGVETÉSE, A TAGOK KÖLTSÉGVISELÉSE**

**1.** A Társulás költségvetéséből finanszírozza és látja el feladatait. A Társulás éves költségvetés alapján működik. A költségvetést a Társulási Tanács önállóan, költségvetési határozatban állapítja meg, a jóváhagyott bevételi előirányzatán felüli többletbevételek költségvetési szerv hatáskörében felhasználható körét és mértékét határozatban szabályozhatja.A költségvetés végrehajtásáról a Polgármesteri Hivatal gondoskodik.

**2.** A Polgármesteri Hivatal a Pénzügyi Osztályon (a továbbiakban: Pénzügyi Osztály) keresztül látja el az államháztartásról szóló 2011. évi CXCV. törvény (a továbbiakban: Áht.) 6/C. § (1) bekezdése szerinti - a Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási - feladatokat. A feladat ellátásával kapcsolatos jogosultságokat és kötelezettségeket a Polgármesteri Hivatal gazdálkodása rendjére vonatkozó belső szabályzataiban a Társulás tekintetében elkülönülten szabályozza.

**3.** A Társulás nevében kötelezettséget az elnök vagy az általa felhatalmazott társulási tanácsi tag vállalhat. Utalványozásra az elnök vagy az általa írásban felhatalmazott társulási tanácsi tag jogosult. A kötelezettségvállalás pénzügyi ellenjegyzésére a Pénzügyi Osztály vezetője és a jegyző által felhatalmazott pénzügyi szakképesítéssel rendelkező köztisztviselő jogosult.

**4.** A kötelezettségvállalás, utalványozás, ellenjegyzés és érvényesítés rendjére egyebekben a vonatkozó jogszabályok rendelkezéseinek figyelembe vételével a Faddi Polgármesteri Hivatal által kiadott és alkalmazott kötelezettségvállalási, ellenjegyzési, érvényesítési és utalványozási jogkörök alkalmazására vonatkozó szabályzatban foglaltak az irányadóak.

**5.** A Magyarország gazdasági stabilitásáról szóló 2011. évi CXCIV. törvény szerint - a 10.§ (2) bekezdésben meghatározott kivétellel - a Társulás adósságot keletkeztető ügyletet csak a Kormány előzetes hozzájárulásával köthet. A Társulás az adott feladat ellátásában érintett önkormányzatok kezesség- és garanciavállalása mellett hitelt vehet fel az adósságkezeléséhez szükséges kötelezettségeinek teljesítésére.

**6.** A Társulás működési költségeihez a Társulás tagjai az általuk képviselt települések lakosságszámának arányában, 1 Ft/lakos/év (azaz: évente és lakosonként egy forint) összegben járulnak hozzá. A hozzájárulást évente, tárgyév március 31. napjáig a Társulás számlájára kell befizetni.

**7.** A tag által teljesítendő 6. pontban meghatározott hozzájárulás megfizetésének elmulasztása esetén az elnök az esedékességtől számított 15 napon belül, határidő tűzésével írásban felszólítja a hátralékos tagot.

**8.** A fizetési kötelezettség késedelmes teljesítése esetén a tag a Ptk. szerinti késedelmi kamattal növelt összeget tartozik megfizetni.

**9.** A tagönkormányzatok által vállalt fizetési kötelezettség nem teljesítése esetén az irányadó eljárás a jogszabályon alapuló beszedés (inkasszó) alkalmazása.

**10.** Amennyiben valamely tagönkormányzat a tagi hozzájárulás, vagy a jelen megállapodás céljainak megvalósítása érdekében meghatározott fejlesztés, beruházás vonatkozásában vállalt fizetési kötelezettségének teljesítését illetően 15 napot elérő késedelembe esik, a Társulás mindenféle előzetes felszólítás nélkül jogosult és köteles a követelést a határidő eredménytelen elteltét követő 10 napon belül jelen megállapodás elválaszthatatlan mellékletét képező felhatalmazó nyilatkozat alapján beszedési megbízással érvényesíteni. A beszedési megbízás eredménytelensége esetén a Társulás a követelést bírósági úton érvényesíti.

**11.** Amennyiben a Társulás felé a Tanács elnöke által képviselt tagönkormányzatnak áll fenn tartozása, a beszedési megbízás érvényesítésére a Társulás azon tagja jogosult, aki által képviselt tagönkormányzatnak a Társulás felé tartozása nem áll fenn.

**12.** Tagönkormányzatok vállalják, hogy fenti felhatalmazó nyilatkozatot a jelen megállapodás elválaszthatatlan 2. számú mellékletében szereplő tartalommal számlavezető hitelintézetüknél megteszik és azt a Társulás felé a nyilatkozat egy eredeti példányának megküldésével igazolják jelen - valamennyi tagönkormányzat által aláírt - megállapodás kézbesítésétől számított 8 napon belül.

**V. FEJEZET**

**A TÁRSULÁS VAGYONA, A VAGYONNAL VALÓ GAZDÁLKODÁS**

1. A Társulás a II. fejezetben foglalt feladatai ellátásához saját vagyonnal rendelkezik.

**2.** A Társulás vagyonát az alábbi anyagi források biztosítják:

a) a Társulásban részt vevő tagok befizetései,

b) az egyes tagok által tett vagyoni hozzájárulások (tárgyi eszközök, immateriális javak, vagyoni értékű jogok stb.),

c) pályázati úton elnyert támogatások.

**3.** A Társulás tagjai a feladatok ellátása érdekében ingóságok (eszközök, berendezési tárgyak, gépjármű, stb.), továbbá ingatlanra vonatkozó jogok átengedésével is hozzájárulhatnak az eredményes működéshez. Az átengedés feltételeit a tag és a Társulás közötti külön megállapodás tartalmazza.

**4.** A Társulás által a működés során, adás-vétel vagy egyéb jogcímen szerzett vagyontárgyak feletti tulajdonjog a Társulást illeti. Ugyancsak a Társulást illeti a vagyon szaporulata.

**5.** A Társulás vagyona feletti tulajdonosi jogosítványok gyakorlására a Tanács jogosult, egyben viseli a tulajdonost terhelő kötelezettségeket.

**6.** A Társulás vagyonának átadása (ideértve az értékesítést is), értékhatárra tekintet nélkül a Tanács kizárólagos hatáskörébe tartozik. A vagyonátadásra csak abban az esetben kerülhet sor, ha az átadandó vagyon a Társulás által ellátott feladatok biztosításához nem szükséges.

**7.** A Társulás vagyonának támogatással létrejött vagyoni része ingatlan esetében tíz évig, egyéb vagyon esetén öt évig – jogszabályban meghatározott esetet kivéve – nem idegeníthető el.

**8.** A Társulás gazdálkodó szervezetet alapíthat, illetve vállalkozásban vehet részt, azonban felelőssége nem haladhatja meg vagyoni hozzájárulásának mértékét.

**VI. FEJEZET**

**CSATLAKOZÁS, KIVÁLÁS, KIZÁRÁS, A TÁRSULÁS MEGSZŰNÉSE**

**Csatlakozás**

1. A Társuláshoz bármikor lehet csatlakozni. A csatlakozás iránti kérelmet írásban, az elnökhöz kell benyújtani.
2. A csatlakozásról szóló döntést legalább 6 hónappal korábban, minősített többséggel kell meghozni és arról a Tanácsot értesíteni kell.
3. A Társuláshoz történő csatlakozáshoz való hozzájárulásról a Társulásban részt vevő valamennyi települési önkormányzat képviselő-testületének minősített többséggel hozott döntése szükséges.

**Kiválás**

1. A Társulásból kiválni a naptári év utolsó napjával lehet.
2. A kiválásról szóló döntést legalább 6 hónappal korábban, minősített többséggel kell meghozni és arról a Tanácsot értesíteni kell.

**Kizárás**

1. A Tanács minősített többséggel elfogadott határozatával a naptári év utolsó napjával kizárhatja a Társulás azon tagját, amely e megállapodásban foglalt kötelezettségének ismételt felhívásra határidőben nem tesz eleget.

**A Társulás megszűnése**

1. A Társulás megszűnik:

a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;

b) ha a társulás tagjai minősített többséggel azt elhatározzák;

c) a törvény erejénél fogva;

d) a bíróság jogerős döntése alapján.

1. A Társulás megszűnése esetén a Társulás tagjai kötelesek egymással elszámolni.
2. A Társulás meglévő vagyona és annak szaporulata – a Társulást terhelő kötelezettségek kiegyenlítését követően - a Társulás tagjait vagyoni hozzájárulásuk arányában illeti meg.

**10.** A vagyonfelosztás fontosabb elvei:

a) a Társulás használatába adott ingatlanokat, meglévő ingóságokat a tulajdonos birtokába kell adni,

b) a meglévő tulajdonba adott ingóságokat természetben kell kiadni, ennek hiányában pénzben megváltani,

c) a Társulás tulajdonába adott ingatlan az eredeti tulajdonos önkormányzatot illeti meg.

**11.** A Társulásból történő kiválás, kizárás esetén a tag által a Társulásba bevitt vagyonnal el kell számolni. A vagyon kiadására az Mötv. 90. § (4)-(5) bekezdésében foglaltakat kell alkalmazni.

**12.** A Társulás megszűnésekor a vagyon felosztása és a közös tulajdon megszüntetése nem történhet oly módon, hogy az a Társulás által ellátott közfeladatok és közszolgáltatások teljesítését veszélyeztesse.

**Visszafizetési kötelezettségek**

**13.** A Társulás által elnyert támogatás felett a Társulás rendelkezik, és felelős a jogszerű felhasználásért.

**14.** Amennyiben a Társulás támogatásban részesült és a tag(ok) kilépése eredményeként a Társulás már nem felel meg a támogatás elnyeréséhez szükséges feltételeknek, úgy a kilépő tag(ok) köteles(ek) a kilépő önkormányzatra – lakosságszám szerint – jutó támogatásnak megfelelő összeget kamattal növelten a központi költségvetésnek megfizetni.

**15.** Amennyiben a kilépő tag a Tanács döntése alapján bármilyen közös beruházásban vesz részt, a kilépés őt nem jogosítja fel arra, hogy a beruházással kapcsolatos és számára megállapított támogatást, illetve hozzájárulást ne fizesse meg.

**16.** Ha a kilépő tag a Tanács döntése alapján támogatásban részesült, köteles annak összegét, illetve fennmaradó részét a Társulás számlájára még a kilépés időpontját megelőzően visszafizetni.

**17.** A kilépő tagot megilleti az általa teljesített hozzájárulásoknak és az alaptőke-elhelyezési pénzpiaci műveletekből származó bevételeinek jelen fejezet 14-16. pontjában meghatározott összegekkel és a kezelési költségekkel csökkentett összege.

**18.** A Társulásból történő kiválás és kizárás esetén jelen fejezet 8-17. pontja megfelelően alkalmazandó.

**VII. FEJEZET**

**A TÁRSULÁS ELLENŐRZÉSE**

1. A Társulás tevékenységét és gazdálkodását a Pénzügyi és Ellenőrző Bizottság ellenőrzi.

**2.** A Társulás gazdálkodását – az Európai Unió által nyújtott és egyéb nemzetközi támogatásokat, valamint a kapcsolódó költségvetésből nyújtott támogatások felhasználást is ideértve – az Állami Számvevőszék ellenőrzi.

**3.** A Társulás működése felett a Tolna Megyei Kormányhivatal törvényességi felügyeletet gyakorol.

**4.** A társulás tagjai – polgármestereik útján ellenőrizhetik a társulás működését célszerűségi és gazdasági szempontból. A lefolytatott ellenőrzésről jegyzőkönyvet kell felvenni és azt a társulás elnökének, a Pénzügyi és Ellenőrző Bizottság elnökének és a Társulás tagjainak meg kell küldeni.

**5.** A Tanács tagjai évente legalább egy alkalommal beszámolnak képviselő-testületeiknek a Tanácsban végzett tevékenységükről, a Társulás működéséről.

**VIII. FEJEZET**

**VEGYES ÉS ZÁRÓ RENDELKEZÉSEK**

1. Jelen társulási megállapodás a törzskönyvi bejegyzés napján lép hatályba.
2. A társulási megállapodást módosítani csak írásban, a Tanács kezdeményezésére a társult települések képviselő-testületeinek minősített többséggel hozott határozatával lehet. A társulási megállapodást a helyi önkormányzati általános választásokat követő 6 hónapon belül a tagok felülvizsgálják.
3. Felek jelen megállapodás értelmezésével, illetve teljesítésével kapcsolatos jogvitáikat a Szekszárdi Közigazgatási és Munkaügyi Bíróság illetékességi körébe utalják.
4. A bírósági eljárás kezdeményezését megelőzően legalább 8 nappal a felek kötelesek a vitás kérdésekre vonatkozóan álláspontjaikat egyeztetni, amelyről jegyzőkönyv készül.
5. Az egyeztetés sikertelensége esetén a vitás kérdés a bíróság elé terjeszthető.
6. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, valamint a vonatkozó egyéb jogszabályok rendelkezései az irányadók.

Felek a jelen megállapodást – annak elolvasása, megmagyarázása, együttes és egybehangzó értelmezése után – mint akaratukkal mindenben megegyezőt, saját kezűleg jóváhagyólag írták alá.

**Kelt: Fadd, 2016. ……………………… hó …… nap**

………………………………… ………...……………………………..

Báta Község Önkormányzata Bogyiszló Község Önkormányzata

Huszárné Lukács Rozália Anna Tóth István

polgármester polgármester

……………………………………… ………...…………………………..

Decs Nagyközség Önkormányzata Dunaszentgyörgy Község Önkormányzata

Antal Zsolt Hencze Sándor

polgármester polgármester

………………………………… ………...……………………………..

Fadd Nagyközség Önkormányzata Fácánkert Község Önkormányzata

Fülöp János Orbán Zsolt

polgármester polgármester

…………………………………… ………...…………………....……..….

Gerjen Község Önkormányzata Harc Község Önkormányzata

Romhányi Károly Tóth Gábor

polgármester polgármester

…………………………………… ……………………..………………….

Kajdacs Község Önkormányzata Kistormás Község Önkormányzata

Boda János Csapó László

polgármester polgármester

…………………………………… …………...………………....………….

Kölesd Község Önkormányzata Medina Község Önkormányzata

Berényi István Vén Attila

polgármester polgármester

………………………….……….. ………………………………...............

Őcsény Község Önkormányzata Sióagárd Község Önkormányzata

Fülöp János Gerő Attila

polgármester polgármester

………………………….……….. ………………………………...............

Szedres Község Önkormányzata Tengelic Község Önkormányzata

Kovács János Gáncs István

polgármester polgármester

…………………………………… ……………………………....…………

Tolna Város Önkormányzata Zomba Község Önkormányzata

Appelshoffer Ágnes Szűcs Sándor

polgármester polgármester

**Záradék:**

A Fadd és Környéke Gyepmesteri Társulás társulási megállapodását a társulás tagjait alkotó önkormányzatok képviselő-testületei az alábbi határozatokkal hagyták jóvá:

|  |  |
| --- | --- |
|  |  |
| **Báta** | **…../2016. (…...)** |
| **Bogyiszló** | **…../2016. (…...)** |
| **Decs** | **…../2016. (…...)** |
| **Dunaszentgyörgy** | **…../2016. (…...)** |
| **Fadd** | **…../2016. (…...)** |
| **Fácánkert** | **…../2016. (…...)** |
| **Gerjen** | **…../2016. (…...)** |
| **Harc** | **…../2016. (…...)** |
| **Kajdacs** | **…../2016. (…...)** |
| **Kistormás** | **…../2016. (…...)** |
| **Kölesd** | **…../2016. (…...)** |
| **Medina** | **…../2016. (…...)** |
| **Őcsény** | **…../2016. (…...)** |
| **Sióagárd** | **…../2016. (…...)** |
| **Szedres** | **…../2016. (…...)** |
| **Tengelic** | **…../2016. (…...)** |
| **Tolna** | **…../2016. (…...)** |
| **Zomba** | **…../2016. (…...)** |
| **Fadd, 2016. ……………….. hó ….. nap** | **Ellenjegyzem:**    **Dr. Percsi Elvira**  **Jegyző** |

1. ***számú melléklet***

**A társulást alkotó települések lakosságszáma**

1. Báta Község Önkormányzata 1761
2. Bogyiszló Község Önkormányzata 2267
3. Decs Nagyközség Önkormányzata 4156
4. Dunaszentgyörgy Község Önkormányzat 2603
5. Fadd Nagyközség Önkormányzata 4301
6. Fácánkert Község Önkormányzata 705
7. Gerjen Község Önkormányzata 1251
8. Harc Község Önkormányzata 906
9. Kajdacs Község Önkormányzata 1262
10. Kistormás Község Önkormányzata 358
11. Kölesd Község Önkormányzat 1517
12. Medina Község Önkormányzata 813
13. Őcsény Község Önkormányzata 2473
14. Sióagárd Község Önkormányzata 1315
15. Szedres Község Önkormányzata 2321
16. Tengelic Község Önkormányzata 2334
17. Tolna Város Önkormányzata 11723
18. Zomba Község Önkormányzata 2149

**Összesen: 44.215**

***2. számú melléklet***

**Felhatalmazás**

*…………………………………………………….*

*a hitelintézet neve és címe*

A Faddon, 2016. …….…………………… hó …… napján kelt Fadd és Környéke Gyepmesteri Társulást létrehozó társulási megállapodás IV. fejezet 11-14. pontja alapján ……………………………. Önkormányzata (…….. …………………………, …………………….. u. ………… sz., képviseli: …………………… polgármester) felhatalmazza a Fadd és Környéke Gyepmesteri Társulást (7133 Fadd, Dózsa Gy. u. 12., bankszámlaszám: ………………………, képviseli: …………………………….elnök) mint jogosultat, hogy a társulási megállapodásból eredő lejárt követelését a(z) …………………………....-nál/-nél vezetett …………………………………. pénzforgalmi jelzőszámú számlája terhére külön engedély, vagy nyilatkozat nélkül beszedési megbízással érvényesíthesse a Ptk. szerinti elévülési határidőn belül.

A számlatulajdonos kötelezettséget vállal arra, hogy amennyiben a fenti számlát megszünteti, új számlát nyit, erről a tényről és annak adatairól a Fadd és Környéke Gyepmesteri Társulást írásban 5 munkanapon belül tájékoztatja, továbbá az új számlára új felhatalmazást nyújt be a hitelintézet felé.

Jelen felhatalmazás visszavonásig érvényes, mely visszavonás a számlatulajdonos és a beszedési megbízás jogosultjának közösen tett nyilatkozatával lehetséges.

**Kelt: …………………, ………. év ………………………. hó …… nap**

……………………..………………………………

*a számlatulajdonos cégszerű aláírása és bélyegzője*   
 

**Záradék:**

A felhatalmazást nyilvántartásba vettük, és vállaljuk, hogy a beszedési megbízás visszavonása csak a számlatulajdonos és a jogosult közösen tett nyilatkozatával történhet.

*……………………………….*

*a hitelintézet cégszerű aláírása és bélyegzője*